બિહારમાં જનતા દળ યુનાઇટેડ અને બીજેપી વચ્ચે બધું બરાબર નથી ચાલી રહ્યું. યોગ દિવસ કાર્યક્રમથી અંતર બનાવનાર નીતીશ કુમાર અંગે ઘણી અટકળો લગાવવામાં આવી રહી છે. એટલું જ નહીં પરંતુ સીટોની વેહચણી અંગે પણ માહિતી મળી રહી છે. જેડીયુ હવે એનડીએ ભાગીદારો વચ્ચે એક સહમતી ઈચ્છે છે જે લોકસભા 2019 અને આગળના બિહાર વિધાનસભા ઇલેક્શનમાં દરેક પાર્ટીના સીટોની ભાગીદારી નક્કી કરે. જનતા દળ યુનાઇટેડ સૂત્રો ઘ્વારા જણાવવામાં આવ્યું છે કે તેમને આશા છે કે ગઠબંધનમાં મુખ્ય ભાગીદાર ભાજપ સમયસર તેનો ઉકેલ શોધી લેશે. તેની સાથે એવું પણ જણાવવામાં આવ્યું છે કે ભાજપે હજુ સુધી તેના વિશે કોઈ પણ પ્રસ્તાવ સામે નથી મુક્યો.